בעיות בתפקוד מערכת העיכול בדרך כלל לא מאובחנות היטב על ידי אנדוסקופיה כאשר יש תנועה או הפרשה מסוימת במערכת העיכול בהיותן לא נבדקות בקלות על ידי גסטרוסקופיה. עם זאת, ממצאים כגון תנועת נוזל או תנועה לקויה של המעי הדק במהלך אנדוסקופיה יכולים להיות רמזים של הפרעות בתפקוד. תסמונת המעי הרגיז וקלקול קיבה אינם מאובחנים על ידי גסטרוסקופיה, אבל היא עשויה להיות מועילה בנטרול מחלות אחרות המחקות הפרעות נפוצות אלה.
פולקסווגן פולו
פולקסווגן פולו (בגרמנית: Volkswagen Polo) היא מכונית סופרמיני של הקונצרן הגרמני פולקסווגן. היא נמכרת ברחבי העולם במרכבי האצ'בק, סדאן וסטיישן אך הפופולרי ביותר הוא מרכב ההאצ'בק. מיוצרת בספרד במפעל של סיאט, שם מיוצרת גם האיביזה שחולקת פלטפורמה עם הפולו.
הפולו הוצגה לראשונה בשנת 1975 כאשר היא נבנתה על אותה פלטפורמה כמו של אאודי 50 והייתה זהה כמעט לגמרי (עם הבדלים מינוריים) אך נמכרה במחיר זול יותר. שלוש שנים לאחר מכן אאודי הפסיקה לייצר את האאודי 50 היות שהוחלט שאאודי תתמקד בייצור מכוניות יוקרה. מאז ועד היום הפולו עברה חמישה דורות. בכל אחד מהדורות שונתה מעט בצורה החיצונית והפנימית כאשר התווספו תוספות שונות ורכבים שונים. הדור החמישי של הפולו אשר יצא לשוק בשנת 2009 חולק את אותה הפלטפורמה עם סקודה פאביה, סיאט איביזה ואאודי A1 (כולן שייכות לקבוצת פולקסווגן).
הדור הראשון של פולו הוצע במרכב האצ'בק, אליו הצטרף מרכב סדאן אך פולקסוואגן החליטו לשווק את דגם הסדאן בשם "פולקסוואגן דרבי". כאשר יצא הדור השני של פולו הוחלט לקרוא לו "פולו קופה" ודגם הסדאן נקרא "פולו קלאסיק". מאז הדור הראשון ועד היום מרכב האצ'בק תמיד היה יותר פופולרי מהשאר.
הדור הראשון הגיע עם מנוע בנזין בעל ארבעה צילינדרים עם מנועי 0.8 ליטר, 0.9 ליטר, 1.1 ליטר ו-1.3 ליטר ותיבת הילוכים ידנית בעלת ארבעה הילוכים.
בשנת 1979 הוחלט לשנות במעט את צורתה. פגוש הניקל הוחלף על ידי פגוש מפלסטיק, הגריל הקדמי שונה במעט וכך גם הדשבורד.
הדור השני הוצג לראשונה בשנת 1981 ויוצר עד שנת 1990. לראשונה לצד מנוע בנזין, הוצע גם מנוע דיזל. במקומות רבים הרכב שווק כ"פולו דרבי". במהלך שנות ה-80 פולקסווגן רכשה את סיאט הספרדית והעבירה חלק מייצור הפולו לספרד. הרכב זכה להצלחה גדולה והתחרה מול סיטרואן AX, אוסטין מטרו ופורד פיאסטה. עד שנת 1986 נמכרו שני מיליון רכבי פולו מהדור השני. הרכב הוצע עם מנועי בנזין ודיזל 1.0 ליטר, 1.1 ליטר ו-1.3 ליטר עם הזרקת דלק אוטומטית וממיר קטליטי. החל משנת 1986 פולקסווגן הציעה גם את דגם ה"פולו GT40" הספורטיבי עם מנוע 1.3 ליטר המספק 116 כוחות סוס.
בשנת 1990 הוחלט לשנות את הצורה של הדור השני בצורה משמעותית שכלל מרכב חדש, פגוש גדול יותר, כאשר הפנסים העגולים המזוהים עם הפולו הוחלפו בפנסים מרובעים. כמו כן, פנים הרכב השתנה משמעותית גם. הדור השני יוצר עד שנת 1994, אז הוחלף על ידי הדור השלישי.
הדור השלישי היה דגם חדש לגמרי, בנוי על מרכב חדש (אותו מרכב שימש גם את סיאט איביזה-דור שני). הדגם המוחדש הוצע עם מנועי בנזין ודיזל. בשנת 1999 הדור השלישי עבר מתיחת פנים משמעותית מאוד. הוא גדל בממדים שלו וכמעט כל מכלולי הרכב שודרגו. לראשונה הרכב הוצע עם שתי כריות כבר בגרסה הבסיסית. גם המנועים הוחלפו. הרכב הוצע עם מנוע 1.4 ליטר בעל 3 צילינדרים במרכב האצ'בק ומנוע 1.6 ליטר. בארגנטינה הדגם המשודרג נמכר לצד הדגם הקודם שנקרא "פולו קלאסיק". בין השנים 1996 ל 2002 פולקסוואגן ייצרה את "פולו פלאיה" שהייתה מבוססת על המרכב של פולו דור שלישי אך הייתה מיועדת אך ורק לשוק של דרום אפריקה.
בשנת 2001 הוצג לראשונה הדור הרביעי של הפולו ושנה לאחר מכן הוא כבר החל להימכר. גם הדור הזה שונה מקודמו החל מהפלטפורמה, דרך פנים הרכב ועד הקוסמטיקה. לראשונה מאז 1990 פולו חזרה לפנסים העגולים שאפיינו אותה בתחילת שנותיה. הרכב הוצא בגרסאות האצ'בק וסדאן (אשר יועד בעיקר למדינות מתפתחות). בשנת 2005 הוחלט לעשות מתיחת פנים בסגנון של פולקסווגן פאסאט.
בשנת 2009 הוצג הדגם החמישי של הפולו. הדגם החדש זכה במהרה לתואר "רכב סופרמיני של השנה", לראשונה בהיסטוריה של פולו, בנוסף, הפולו זכתה בתואר אוטו השנה באירופה לשנת 2010. בשנת 2014 עבר הדגם מתיחת פנים, אשר במסגרתה עודכן העיצוב של חזית ושל אחור הרכב, עודכן עיצוב תא הנוסעים, והוחלפו המנועים האטמוספיריים (1,400 סמ"ק) במנועי 1,200 סמ"ק טורבו עם מערכת הבלומושן (BlueMotion) הנועדה כדי להפחית את דרגת הזיהום ואת צריכת הדלק ואכן, צריכת הדלק השתפרה בכמעט 4 ליטרים לקילומטר ודרגת הזיהום ירדה מ-5 ל-3.
במבחני הריסוק EuroNcap קיבלה הפולו (דור חמישי) חמישה כוכבי בטיחות בזכות 4 כריות אוויר, מיגונים רבים לאורך הרכב ושלדה חזקה.
גם הדגם החמישי זכה לתצורת סדאן, אך בדומה לדור הקודם גם היא יועדה לשווקים מתפתחים בעיקר. הפולו סדאן מיוצרת ברוסיה, ושלדתה ומתליה מותאמים למזג האוויר המקומי.
בשנת 2015 החל שיווקה של גרסת ה-GTI הספורטיבית של הסופרמיני הגרמנית לאחר מתיחת הפנים - הרכב משווק עם מנוע טורבו בנזין 1,800 סמ"ק המספק 192 כ"ס, וגיר אוטומט (DSG) כסטנדרט. בהתאם לבקשת הלקוחות החל ייבוא הגרסה הידנית בהזמנות מיוחדות לקראת סוף השנה, אך גרסה זו נמכרת במספרים נמוכים ועל כן נדירה יחסית בארץ.
בסתיו 2020 עוצבה הפולו מחדש באופן חזותי עם המעבר לשנת דגם 2021. מאז סופקו לרכב הלוגו החדש של פולקסווגן וכיתוב פולו על הדלת האחורית, שהייתה פעם בצד שמאל תחתון, יש כעת הוצב בגופן חדש באמצע תחת לוגו VW. מבחינה טכנית, היה עדכון ל"ערכת ערכת מידע 3 מודולרית "(MIB3).
קישורים חיצוניים.
העמוד הרשמי של פולקסווגן פולו בישראל
שביתת הכורים בעמק הז'יו (1929)
בחודש אוגוסט 1929, במכרה הפחם לופן, בעמק הז'יו, ברומניה, פרצה שביתת כורים על רקע עימות בין איגוד העובדים ובין הנהלת המכרות על חתימת הסכם עבודה קיבוצי חדש. השביתה דוכאה בכוח על ידי ז'נדרמים וחיילים שירו בשובתים.
הרקע.
רומניה הצטרפה לארגון העבודה הבינלאומי, שהוקם ב-1919, אך יישום עקרונותיו נדחה שוב ושוב מסיבות שונות. החקיקה הרומנית הראשונה הייתה ב-1925, כשנקבעו בחוק יום המנוחה השבוי וימי החגים. ב-1928 לחצים בינלאומיים אילצו את רומניה לחוקק חוקי הגנה על העובדים, שקבעו יום עבודה בן 8 שעות וחוקי מגן המסדירים עבודתם של קטינים ושל נשים. בעקבות החקיקה החדשה ובתמיכת מפלגת האיכרים הרומנית, מפלגת השלטון באותה תקופה, הכריזו הכורים על סכסוך עבודה לקראת חידוש הסכם העבודה. הכורים תבעו יום עבודה בן שמונה שעות, הגדלה של 40% לשכרם של העובדים ליד אש או בתוך מנהרות, הספקת מזון ונעלי עבודה, איסור על עבודת קטינים מתחת לאדמה ועוד.
המחלוקות בין השכירים ובין המעסיקים נידונו בבית המשפט, אך התוצאה השאירה את הכורים בלתי מרוצים. הם הגישו ערעור לבית הדין הגבוה לערעורים, אך לא היו להם צפיות גדולות לשינוי משמעותי לטובתם.
הכורים של מכרה לופן (Lupeni) התארגנו כבר ב-1928 באיגוד עובדים עצמאי שמנהיגיו היו תאודור מונטאנו (Teodor Munteanu) ומנהיג נוסף בשם מולדובאנו (Moldoveanu). שני מנהיגי איגוד העובדים היו בקשרים טובים עם מפלגת האיכרים הרומנית.
השביתה.
השביתה פרצה בבוקרו של 5 באוגוסט 1929. הכורים מהמכרות "וירטוריה" ו"אלנה" התחילו לצעוד אל המכרות "קרולינה" ו"שטפאן". לא כל הכורים לקחו חלק בשביצה, כמאתיים כורים ירדו לעבודה מתחת לקרקע. השובתים החליטו להשתלט על תחנת הכוח בלופן, כדי להפסיק את פעילותה וללחוץ כך על המעבידים ועל השלטונות. קבוצה קיצונית יותר נכנסה לתוך תחנת הכוח ודרשה מהמכונאי הראשי, ראדו ניקולאו (Radu Nicolau), לכבות את האש, שהפעילה את תחנת הכוח. ניקולאו סירב ובתגובה אחד השובתים דקר אותו והוא נלקח לבית חולים. עובדי תחנת הכוח סולקו והז'נדארם הבודד, שהוצב שם כדי לשמור, הוכה וסולק. הזרם החשמלי נפסק וכתוצאה מכך נפסקה העבודה במפעלים נוספים שהופעלו בזרם זה. הכורים, שעבדו מתחת לאדמה, נתקעו שם ללא יכולת לצאת בגלל הפסקת הזרם החשמלי.
תגובת השלטונות התעכבה, היות שבכל האזור היו רק 18 ז'נדארמים. למחרת הגיעו בעלי תפקידי בכירים מלווים בעוד עשרים ז'נדארמים ושמונים חיילים.
דיכוי השביתה.
הפקידים הבכירים, שהגיעו למקום בליווי הז'נדארמים והחיילים, פנו אל הכורים ותבעו את חידוש הזרם החשמלי, כדי למנוע חנק מהכורים הנמצאים מתחת לקרקע. השובתים לא הגיבו ואז התקדמו כלפיהם הז'נדארמים. הכורים הטילו עליהם מכל הבא ליד ואז הגיבו החיילים ביריות. נטען שהחיילים ירו רק לאחר ששמעו יריית אקדח מכיוון השובתים.
כתוצאה מהירי נהרגו ונפצעו כורים רבים וכל הכורים, שהיו מסוגלים לכך, נמלטו אל בתיהם.
מניין הנפגעים.
מהירי נהרגו במקום 13 כורים, ועוד כ-7 כורים מתו מפצעיהם תוך כמה שעות. בנוסף אושפזו בבית החולים 23 פצועים קשה. פצועים קל העדיפו להסתלק מהמקום ולא נרשמו.
בימים שלאחר מכן מתו מפצעיהם עוד שלושה כורים והמכונאי שנדקר בתחילת השביתה. חמישה עשר ז'נדארמים ועשרה חיילים נפצעו, אחד מהם פציעה קשה (גרונו נחתך בסכין). ארבעים כורים נעצרו לחקירה.
אחרי השביתה.